ЛИЦЕНЗИОНЕН ДОГОВОР
1.	Същност и правна уредба
С договора за лицензия носителят на право върху изобретение, полезен модел, промишлен дизайн, марка, топология на интегрална схема или производствен опит, наричан лицензодател, отстъпва на лицензополучателя срещу възнаграждение изцяло или отчасти ползването му. Следователно лицензията представлява разрешение за ползване на патентовани, съответно регистрирани: изобретения и полезни модели; марки; промишлен дизайн; топология на интегрална схема, или на непатентовани (нерегистрирани) знания и опит (ноу-хау). При лицензията съответното право не се прехвърля изцяло на лицензополучателя, а така да се каже, се предоставя ползването му - ползването на патента, марката, топологията и т. н.
Договорът за лицензия е уреден в Търговския закон - чл. 587 до чл. 599. Уредбата е обща и обхваща както договора за лицензия на защитени (патентовани, регистрирани и т. н.) знания, така и договора за лицензия на незащитени знания (производствен опит (ноу-хау). По отношение на договорите за лицензия на защитени права (патентовани, регистрирани и т. н.) в съответните закони има специални разпоредби, които при колизия имат предимство пред общите норми в Търговския закон. Защитените права са уредени съответно в: Закона за патентите; Закона за марките и географските означения; Закона за промишления дизайн, Закона за топологията на интегралните схеми.
2.	Форма на договора
Договорът за лицензия трябва да бъде сключен в писмена форма за действителност (чл. 587, ал. 2 ТЗ). Съгласно чл. 590 ТЗ договорът за лицензия се вписва в регистъра на Патентното ведомство. Вписването на договора е от особено значение, когато се учредява лицензия върху защитени права (изобретения, полезни модели, марки, промишлен дизайн, топология на интегрална схема). Вписването дава възможност лицензионният договор да бъде противопоставен на трети лица, които не са страна по него.
3.	Обхват на лицензията
Ползването, за което е отстъпена лицензията, може да е с различен обхват според уговореното между страните. Може да е отстъпено ползването на съответното право в целия му обхват или само частично. Например притежателят на право върху марка може да разреши използването й за всичките или само за част от стоките или услугите, за които е регистрирана марката.
Обхватът на лицензията може да е и териториално ограничен. Съгласно чл. 589 ТЗ, ако в договора за лицензия не е уговорено друго, се смята, че лицензията е предоставена за ползване на територията на Република България. Страните обаче могат да уговорят, че лицензията е за част от територията - например за посочените в договора области.
От друга гледна точка лицензията бива изключителна или неизключителна. Когато не е уговорено друго, лицензията се счита за неизключителна. Ако е уговорена изключителна лицензия, лицензодателят няма право да предоставя лицензия със същия предмет на други лица. Самият той може да ползва съответното право за свои нужди само ако това изрично е уговорено при предоставянето на изключителната лицензия.
Лицензията обикновено е ограничена и във времеви план, като се предоставя за определен срок.
4.	Задължения на лицензодателя
Основните задължения на лицензодателя са следните:
-	да отстъпи ползването на съответното право, предмет на лицензионния договор;
-	да осигури спокойното и несмущавано ползване на отстъпените права. Това означава лицензодателят да се въздържа от действия, които биха препятствали ползването, както и да осигури защита на лицензополучателя срещу претенции от трети лица;
-	да предостави необходимото съдействие и информация. Лицензодателят е длъжен да предостави на лицензополучателя информацията и съдействието, уговорени с договора и/или необходими за пълноценното реализиране на правата на лицензополучателя по договора.
5. Задължения на лицензополучателя
Основните задължения на лицензополучателя са:
-	да заплати уговореното лицензионно възнаграждение. Възнаграждението може да е определено като твърда сума, заплащана периодично, или да е в зависимост от обема и/или резултатите от ползването. Във втория случай лицензополучателят е длъжен своевременно да уведомява (да отчита) лицензодателя за обема, съответно резултатите от ползването;
-	да пази в тайна сведенията за непатентовано изобретение, полезен модел или производствен опит, върху които му е отстъпено право на ползване;
-	при отстъпена лицензия върху марка - да осигурява качество на стоката, съответно на наложилото се в оборота ниво на качество за стоките с тази марка;
-	да означава със съответната марка стоката, за която му е предоставена лицензията.
В зависимост от характера на правото, предмет на договора за лицензия, и от интересите на страните в конкретния случай те договарят и други права и задължения.
6.	Прекратяване на лицензионния договор. Мълчаливо продължаване
В Търговския закон изрично са уредени две хипотези относно прекратяването на договора за лицензия:
-	прекратяване с предизвестие - съгласно чл. 598 ТЗ, когато договорът за лицензия е без срок, той може да се прекрати с писмено предизвестие на една от страните. Ако в договора няма уговорка за срока на предизвестието, то трябва да е направено поне шест месеца предварително. При липса на противна уговорка обаче лицензодателят не може да прекрати договора с предизвестие, преди да е изтекла първата година от действието му;
-	мълчаливо продължаване на договора - съгласно чл. 599 ТЗ, ако след изтичане на срока на договора лицензополучателят продължи да ползва предмета на лицензията със знанието и без противопоставянето на лицензодателя, договорът се смята продължен до установения със закон срок за закрилата му.
Разбира се, договорът за лицензия може да бъде прекратен и по обичайните за всички договори начини: с изтичане на уговорения срок (ако не е налице разгледаната по-горе хипотеза на мълчаливо продължаване); по взаимно съгласие на страните; при погасяване на съответното право, предмет на лицензията; при разваляне поради неизпълнение и т. н.
7. Договор за лицензия на производствен опит (ноу-хау)
Договорът за лицензия на производствен опит представлява предоставяне от лицензодателя на лицензополучателя на правото на ползване на непатентовани производствени секрети, знания и опит (т. нар. ноу-хау) относно производството на някакво изделие или група от изделия. Макар тези знания и опит да нямат специална закрила, те дават възможност на лицензополучателя да усвои технологията на производство на дадено изделие и/или да подобри организацията на производството, контрола върху качеството, обучението на кадрите. Производствените знания и опит се материализират най-често в техническа документация, резултати от лабораторни изследвания, организационни правила, схема за обучение на кадрите и т. н.
Предоставеният производствен опит може да има самостойно значение или да е допълнение към получени от лицензополучателя технологии, машини и съоръжения. Непатентованите знания и производствен опит може да са предоставени от лицензодателя на лицензополучателя заедно с лицензия за ползване на патентовани знания. В този случай ще е налице един комплексен договор за предоставяне на лицензия както за ползването на изобретение, полезен модел, промишлен дизайн, така и за ползване на непатентовани знания и производствен опит.
Договорът за лицензия на производствен опит няма специална правна уредба, а за него се прилага коментираната по-горе обща уредба на лицензионния договор в Търговския закон.

ДОГОВОР
ЗА ЛИЦЕНЗИЯ НА ПРОИЗВОДСТВЕН ОПИТ
Днес, 		г., в гр./с	, между:
1	
наричан по-долу Лицензодател, със седалище и адрес на управление:................................................................................, регистриран в …………………………окръжен (градски) съд, по ф. д. № .............от ............г., БУЛСТАТ ...................., представляван от ............................................................, действащ в качеството си на.................................,
от една страна, и
2	..............наричан по-долу
Лицензополучател, със седалище и адрес на управление:................................
... ..............................................................., регистриран в.................................. окръжен (градски) съд, по ф.д. № ...............от.................БУЛСТАТ..................., представляван от ......................................................, действащ в качеството си на ...........................................	
от друга страна, се сключи този договор.
Страните, като взеха предвид, че:
1)	Лицензодателят притежава производствени знания и опит за
производството, изпитването, контрола на качеството, сервизната поддръжка и продажбата на 	наричани по-долу „продукцията";
2)	Знанията и опитът, предмет на този договор, не са патентовани или регистрирани, както и не са подавани заявки за това;
3)	Лицензополучателят желае да придобие производствените знания и опит, както и да се възползва от техническата документация и техническа помощ от Лицензодателя за производството, изпитването, контрола на качеството, сервизната поддръжка и продажбата на продукцията,
СЕ ДОГОВОРИХА ЗА СЛЕДНОТО: 
I. ПРЕДМЕТ НА ДОГОВОРА Чл. 1. (1) Лицензодателят предоставя на Лицензополучателя неизключителното право: на ползване на производствен опит за про Описват се накратко изделията, за производството на които лицензодателят притежава производствен опит (ноу-хау).

Неизключително право на ползване, или т. нар. неизключителпа лицензия, означава, че лицензодателят може да предоставя лицензия за ползване па производствения опит и па други лица, както и че за него самия няма ограничение да го ползва. Възможно е да се уговори и изключително право на ползване (изключителна лицензия), при което лицензодателят се задължава да не предоставя непатентованите знания и производствен опит на трети дина и да не им предоставя лицензия върху тях.
изводството, изпитването, контрола на качеството, сервизната поддръжка и продажбата на продукцията.
Правото на ползване по предходната алинея се предоставя за територията на ...................................................................
(2)	Лицензополучателят може да продава произведената продукция и на територия на 	2.
(3)	Производствен опит по смисъла на ал. 1 означава: опит, знания, производствени секрети, схеми за производство и контрол на продукцията, схеми за обучение на персонала, инструкции, техническа документация, описания. Освен изброеното, под производствен опит по смисъла на този договор се разбира и всяко непатентовано знание, независимо от начина на обективирането му, което е овладяно от Лицензодателя и служи за осъществяване на дейностите по чл. 1, ал. 1 или е свързано с тях.
(5)	Срещу отстъпеното право на ползване Лицензополучателят се задължава да заплаща възнаграждение при условията, в размера и сроковете, уговорени в този договор.
II. ПРАВА И ЗАДЪЛЖЕНИЯ НА ЛИЦЕНЗОПОЛУЧАТЕЛЯ
Чл. 2. (1) Лицензополучателят получава правото да ползва предоставения производствен опит за производството и продажбата на продукцията на територията, посочена в чл. 1, ал. 2.
(1) Лицензополучателят може да продава произведената продукция и на територията, посочена в чл. 1, ал. 3, но няма право да организира производство на тази територия. 
(2) Правото на Лицензополучателя по предходните алинеи е неизключително. Лицензодателят може да отстъпва ползването на производствения опит, както и да продава произведената продукция и на други лица от посочените в чл. 1 територии.

Чл. 3. (1) Лицензополучателят има право да получи техническата документация, която материализира по подходящ начин производствения опит, предмет на този договор.
(2) Лицензополучателят има право на съдействие от страна на Лицензодателя при внедряване на производствения опит, включително и чрез техническа помощ от служители на Лицензодателя, обучение на служители на Лицензополучателя, както и по друг подходящ начин.
Посочва се територията, на която е разрешено ползването на производствения опит. Може да се конкретизира, че производственият опит ще се използва в конкретно предприятие на лицензополучателя или само в предприятията му (може да се посочи броят и капацитетът им), които се намират на определената територия.
Посочва се територията, на която се разрешава на лицензополучателя да продава произведената по лицензията продукция.
(4)	Правата по предходните алинеи се реализират според уговореното в този договор и съгласно обичайната търговска практика при подобни сделки.

Чл. 4. Лицензополучателят е длъжен:
-	да заплаща уговорените в този договор възнаграждения;
-	да пази в тайна предоставените му знания и производствен опит;
-	да пази доброто име на Лицензодателя, включително като се съобразява с наложените от последния стандарти при производството на продукцията;
-	да изпълнява с грижата на добрия търговец задълженията си по този договор.
III. ПРАВА И ЗАДЪЛЖЕНИЯ НА ЛИЦЕНЗОДАТЕЛЯ Чл. 5. Лицензодателят е длъжен:
-	да гарантира на Лицензополучателя ползването на производствения опит, предмет на този договор;
-	да предаде на Лицензополучателя техническата документация, необходима за ползването на производствения опит;
-	да подпомогне Лицензополучателя при внедряването на производствения опит, включително като осигури съдействие от свои специалисти и експерти, както и като осигури обучение на служители на Лицензополучателя.

Чл. 6. Лицензодателят има право:
-	да получи уговорените в този договор възнаграждения;
-	да изисква от Лицензополучателя да не разгласява и отстъпва по какъвто и да е начин знанията и производствения опит, предмет на този договор;
-	да изисква от Лицензополучателя да спазва наложените от него стандарти при производството на продукцията.
IV. ТЕХНИЧЕСКА ДОКУМЕНТАЦИЯ 
Чл. 7. (1) Лицензодателят се задължава да предаде на Лицензополучателя техническата документация, описваща производствения опит, предмет на този договор.
(2)	Под техническа документация по смисъла на предходната алинея се разбира комплектът от документация, включваща: описания, спецификации, чертежи, схеми, инструкции и други материали, описани в Приложение № 1 към този договор, която е необходима и достатъчна за ползването на производствения опит.
(3)	Техническата документация по предходната алинея се предава в
срок от 		дни след влизането в сила на този договор.
(4) За предаването на техническата документация се съставя приемо-предавателен протокол, подписан от упълномощени представители на страните.

Чл. 8. (1) Техническата документация трябва да бъде съставена съобразно следните изисквания: 	.
(2) Техническата документация трябва да бъде изготвена в съответствие с техническите норми и стандарти, приети в 	.
(3) Техническата документация трябва да бъде изготвена и предадена в посочения в Приложение № 1 брой екземпляри.
(4) Лицензополучателят има право да размножи за свои нужди техническата документация или части от нея, като направи необходимото за запазването на нейната поверителност.

Чл. 9. (1) Лицензополучателят, в 		месечен срок от получаването, извършва проверка за комплектността, пълнотата и качеството на техническата документация.
(2)	Лицензополучателят незабавно уведомява Лицензодателя, ако при проверката по предходната алинея се установи непълнота на документацията и/или информацията, съдържаща се в нея, както и неточности в нея.

(3)	Лицензодателят е длъжен в 		срок от получаване на уведомлението по предходната алинея да предостави липсващата документация или да отстрани неточностите в нея.

Чл. 10. (1) Ако Лицензодателят не спази сроковете по чл. 7, ал. 3 и чл. 9, ал. 3, той дължи неустойка в размер на за всеки просрочен ден.
(2)	Ако забавата по предходната алинея е продължила повече от ................. седмици, Лицензополучателят може, без да дава допълнителен срок за изпълнение, да развали този договор, като уведоми Лицензодателя.
(3)	Упражняването на правото по предходната алинея не е пречка да се претендира неустойката по ал. 1.
V. ТЕХНИЧЕСКА ПОМОЩ 
Чл. 11. (1) Лицензодателят е длъжен да оказва на Лицензополучателя техническа помощ за усвояване на производствения опит, както и да осигурява обучение на персонала на Лицензополучателя.

Посочват се изискванията, на които трябва да отговаря документацията: език, оформление, разшифровка на обозначенията и съкращенията и т. н. Посочва се според стандартите и техническите норми на коя държава (ако договорът е между страни, със седалище в различни държави) и/или кой отрасъл следва да се изготви техническата документация.

(2)	При искане от Лицензополучателя Лицензодателят е длъжен
да изпрати свои специалисти за оказване на техническа помощ. Иска-
нето на Лицензополучателя трябва да бъде направено най-малко
	 дни преди предлаганата дата или период.
(3)	Разноските на специалистите на Лицензодателя, изпратени да
оказват техническа помощ, се поемат от Лицензополучателя. Тези
разноски включват: 	'.
Чл. 12. (1) Лицензодателят се задължава, по искане на Лицензополучателя, да изпраща свои специалисти, които да обучават специалисти на Лицензополучателя. Обучението се извършва по пълния процес на производството на продукцията или по отделни негови етапи, заявени от Лицензополучателя.
(2)	Обучението по предходната алинея до 	 работни
човекодни годишно е безплатно, като Лицензополучателят поема разноските на специалистите на Лицензодателя, които провеждат обучението.
(3)	Когато обучението надхвърля установеното по предходната али-
нея, Лицензополучателят заплаща възнаграждение на Лицензодателя
в размер на 		за всеки работен човекоден.
(4)	Един работен човекоден по смисъла на този член означава ангажираност на един специалист на Лицензодателя за един работен ден.

Чл. 13. (1) Лицензополучателят има право да изпраща свои специалисти, които да посетят предприятието на Лицензодателя, където е внедрен производственият опит, предмет на този договор.
(2)	При тези посещения Лицензодателят е длъжен да оказва съдействие на специалистите на Лицензополучателя за по-доброто им запознаване с организацията на производството, оборудването и въобще с реалното приложение на производствения опит, предмет на този договор.
(3)	Всички разходи, свързани с посещенията по ал. 1, са за сметка на Лицензополучателя.
Чл. 14. Броят на специалистите, изпращани съгласно чл. 11, чл. 12 и чл. 13 от този договор, срокът на пребиваването им и конкретните им задачи се съгласуват допълнително между страните за всеки отделен случай.
VI. ЛИЦЕНЗИОННО ВЪЗНАГРАЖДЕНИЕ Чл. 15. (1) За предоставеното право на ползване на производствения опит, предмет на този договор, Лицензополучателят заплаща възнаграждение, както следва:
Посочва се кои разноски се поемат от лицензополучателя. Например за: транспорт; медицинско обслужване; хотел; телефон; възнаграждение и т. н.
1	1 в 		-дневен срок след влизане в сила на този договор; и
2		в 		-дневен срок от предаването от Лицензодателя на техническата документация.
(2)	Освен възнаграждението по предходната алинея, за всеки период
от 	Лицензополучателят заплаща текущи
отчисления (роялти) в размер на 		% от продажната
цена на продукцията, произведена през периода.
(3)	Периодичните отчисления по смисъла на предходната алинея се
заплащат в срок от 		дни след изтичане на съответния период.
(4)	Периодичните отчисления по смисъла на ал. 2 не могат да бъдат
по-ниски от 	.
Чл. 16. Възнаграждението и периодичните отчисления по предходния член се заплащат по банков път, по сметка 	.

VII. ОТЧЕТНОСТ
Чл. 17. (1) Лицензополучателят, в срок до 	 дни
след изтичане на отчетния период, представя на Лицензодателя отчет за произведената и продадената през периода продукция по лицензията.
(2)	Отчетен период е периодът, определен в чл. 15, ал. 2.
(3)	В края на всяка отчетна година Лицензополучателят представя обобщен отчет.
(4)	Лицензодателят има право да проверява достоверността на отчетите, като Лицензополучателят следва да предоставя възможност за проверка на счетоводната документация, складовите и производствените помещения.
VIII. УСЪВЪРШЕНСТВАНЕ НА ПРОИЗВОДСТВЕНИЯ ОПИТ Чл. 18. (1) Всяка от страните по този договор се задължава през срока на действието му да информира незабавно другата страна за всички усъвършенствания и подобрения, отнасящи се до производствения опит и продукцията по лицензия.
(2) Всяка от страните е длъжна да предложи първо на другата страна усъвършенстванията и подобренията. Условията и сроковете за предаване на усъвършенстванията и подобренията се съгласуват между страните. Посочва се размерът на възнаграждението.
Чл. 19. (1) Когато усъвършенстванията и подобренията по предходния член са защитени с патент или е открита процедура за патентоване, предаването им се извършва срещу възнаграждение, при условията на отделен лицензионен договор.
(2) В случая по предходната алинея усъвършенстванията и подобренията принадлежат на извършилата ги страна, но тя е длъжна да ги предложи първо на другата страна по този договор.
IX. КОНФИДЕНЦИАЛНОСТ
Чл. 20. (1) Лицензополучателят се задължава да не разгласява по какъвто и да е начин знанията и производствения опит, предмет на този договор, както и документацията, свързана с тях.
(2) С предадената информация и документация ще бъдат запознати само тези лица от персонала на Лицензополучателя, които са непосредствено свързани с производството на продукция по лицензията.
Чл. 21. (1) Разгласяването на информация и документация представлява грубо нарушение на този договор и е основание за развалянето му.
(2) Ако Лицензополучателят или негови служители разгласят информация и документация, предмет на този договор, или допуснат разгласяването й, Лицензополучателят дължи неустойка  в размер на
Чл. 22. (1) Задълженията за конфиденциалност се отнасят и за информация, която не е пряко свързана с производствения опит, предмет на този договор.
(2) Задълженията за конфиденциалност запазват действието си
	 години след изтичане срока на действие или предсрочното прекратяване на този договор.
X. СРОК НА ДОГОВОРА. УСЛОВИЯ ЗА РАЗВАЛЯНЕ
Чл. 23. (1) Този договор се сключва за срок от 	 години.
(2) Действието на договора може да бъде продължено по взаимно съгласие на страните.
Чл. 24. (1) Всяка от страните може предсрочно да развали договора,
ако другата страна не изпълнява някое задължение по договора. На неизпълнилата страна следва да се даде възможност в срок от
	 месеца да изпълни задължението си.
(2) Неизпълнение, което според обичайната търговска практика може да се приеме за несъществено, не е основание за разваляне, но и в този случай се дължи обезщетение.
(3) Ако договорът бъде развален по вина на Лицензополучателя, той е длъжен да върне техническата документация и да преустанови производството и продажбата на продукция по лицензията.
XI. ДРУГИ УСЛОВИЯ
Чл. 25. (1) Всички изменения и допълнения на този договор се извършват единствено чрез писмени споразумения между страните.
(2) Нищожността на някоя клауза от договора или на допълнително уговорени условия не води до нищожност на друга клауза или на договора като цяло.
Чл. 26. (1) Всички съобщения между страните във връзка с този договор се извършват в писмена форма.
(2)	Писмената форма се счита спазена и при съобщения по телефакс.
(3)	Търговските адреси на страните по договора са:

-	на Лицензодателя: 	
-	на Лицензополучателя: 	
(4)	Ако някоя от страните промени посочените в предходната алинея адреси, без да уведоми другата страна, последната не отговаря за неполучени съобщения, призовки и други подобни.
Чл. 27. За всеки спор относно съществуването и действието на
сключения договор или във връзка с неговото нарушаване, включител-
но спорове и разногласия относно действителността, тълкуването, пре-
кратяването, изпълнението или неизпълнението му, както и за всички
въпроси, неуредени в настоящия договор, се прилага българското пра-
во, като страните уреждат отношенията си чрез споразумение. При не-
постигане на съгласие спорът се отнася за решаване пред 	 '.
Този договор се състои от .... страници, като включва още
Приложение № 1 от 	 страници. Договорът и приложението към не-
го се съставиха и подписаха в по два еднакви оригинални екземпляра,
по един за всяка от страните.
За Лицензодателя: 	
(	)
За Лицензополучателя: 	
(	)